Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи авф бинобар қонунигардонии дороиҳо ва маблағҳои шаҳрвандони Ҷумҳурии Тоҷикистон»

**Моддаи 1.** Ба Қонуни Ҷумҳурии Тоҷикистон «Дар бораи авф бинобар қонунигардонии дороиҳо ва маблағҳои шаҳрвандони Ҷумҳурии Тоҷикистон» аз 2 июли соли 2021 (Ахбори Маҷлиси Олии Ҷумҳурии Тоҷикистон, с. 2021, №7-10, мод. 534) тағйиру иловаҳои зерин ворид карда шаванд:

1. Дар матни моддаи 3 калимаи «дувоздаҳ» ба калимаҳои «бисту чор» иваз карда шавад.

2. Дар моддаи 5:

- аз қисми 1 калимаҳои «бо нишон додани таъиноти қонунигардонӣ» ва ҷумлаи дуюм хориҷ карда шаванд;

- дар қисми 2 калимаҳои «, инчунин ҳама гуна» ба калимаҳои «ва ҳама гуна дигар» иваз карда шуда, калимаҳои «бо нишон додани таъиноти қонунигардонӣ» ва «, инчунин ҳуҷҷати пардохти хироҷ барои қонунигардонӣ» хориҷ карда шаванд;

- қисмҳои 3 ва 4 дар таҳрири зерин ифода карда шаванд:

«3. Шаҳрвандони Ҷумҳурии Тоҷикистон дар давраи қонунигардонӣ молу мулки ғайриманқули худсарона сохташудаи шахсӣ ё дар фаъолияти соҳибкорӣ истифодашаванда, инчунин молу мулки ғайриманқули меросиро, ки нисбат ба он баҳс вуҷуд надорад, бо роҳи пешниҳоди ариза метавонанд қонунӣ гардонанд, агар қитъаи замини зери сохтмон бо тартиби муқаррарнамудаи қонун ва дигар санадҳои ҳуқуқии Ҷумҳурии Тоҷикистон барои чунин мақсад ҷудо ё қаблан бо санадҳои дахлдор вобаста ё дода шуда бошад, молу мулки ғайриманқули мазкур мутобиқи таъиноти қитъаи замин, вале бе гирифтани ҳуҷҷатҳои дахлдори иҷозатдиҳӣ сохта шуда бошад ва нигоҳ доштани он ҳуқуқ ва манфиатҳои қонунан ҳифзшавандаи дигар шахсонро вайрон накунад, инчунин ба ҳаёт ва саломатии онҳо ё бехатарии объектҳои дар атрофи ин сохтмон ҷойгирбуда таҳдид накунад.

4. Эъломия оид ба молу мулк, ки дар қисмҳои 1 ва 2 моддаи мазкур ва ариза, ки дар қисми 3 моддаи мазкур пешбинӣ шудаанд, бо замима намудани ҳуҷҷати пардохти хироҷ барои қонунигардонии дороиҳо ба комиссияҳо оид ба қонунигардонии дороиҳо, ки аз ҷониби раисони шаҳру ноҳияҳо, инчунин ноҳияҳои шаҳри Душанбе таъсис дода мешаванд, пешниҳод карда мешаванд.».

3. Дар моддаи 6:

- дар матни модда калимаҳои «бонкҳои», «бонк» ва «бонкҳо» мувофиқан ба калимаҳои «ташкилотҳои қарзии молиявии», «ташкилоти қарзии молиявӣ» ва «ташкилотҳои қарзии молиявӣ» иваз карда шаванд;

- дар қисми 1:

- ба банди 6) пас аз калимаи «манзил» калимаҳои «ё сохтмони манзили инфиродӣ бо мақсади шахсӣ» илова карда шаванд;

- дар банди 9) аломати вергул ба калимаи «ва» иваз карда шуда, пас аз калимаи «соҳибкорӣ» калимаҳои «ё шахсӣ» илова карда шаванд;

- дар банди 14) калимаи «пахтакорӣ» ба калимаи «кишоварзӣ» иваз карда шавад;

- дар банди 18) аломати нуқта «.» ба аломати нуқтавергул «;» иваз карда шавад;

- бандҳои 19), 20), 21) ва 22) бо мазмуни зерин илова карда шаванд:

- 19) пардохти арзиши молу маҳсулот ва таҷҳизоти истеҳсоли Ҷумҳурии Тоҷикистон бо мақсади истифодаи шахсӣ ё содирот;

20) пешниҳоди қарзи субординарӣ;

21) дигар намудҳои маблағгузорӣ, сармоягузорӣ ва ё харидорӣ намудани дигар молу мулк дар ҳудуди Ҷумҳурии Тоҷикистон бо риояи талаботи қонунгузории Ҷумҳурии Тоҷикистон;

22) дар ташкилотҳои қарзии молиявии Ҷумҳурии Тоҷикистон ба суратҳисобҳои амонати дархостшаванда бе мақсади сармоягузории минбаъда ба номи худ ворид намудани пули миллӣ ва ё асъор бо роҳи пардохти накдӣ ва (ё) ғайринакдӣ (бо роҳи интиқоли маблағҳо аз суратҳисобҳо дар ташкилотҳои қарзии молиявӣ) бо нишон додани мақсади қонунигардонӣ дар шартнома ва ҳуҷҷати хазинавии даромад.»;

- қисми 3 бо мазмуни зерин илова карда шавад:

«3. Дар сурати тавассути амалӣ намудани банди 22) қисми 1 моддаи мазкур анҷом додани қонунигардонии маблағҳо, аз ҷониби ташкилотҳои қарзии молиявӣ то ба расмият даровардани шаҳодатнома оид ба қонунигардонии маблағ 5 фоиз аз маблағ ситонида, ба буҷети давлатӣ пардохт карда мешавад.»;

- дар қисми 3 рақамҳои «2)-18)» ба рақамҳои «2)-21)» иваз карда шуда, ҷумлаи дуюм бо мазмуни зерин илова карда шавад:

«Инчунин ҳангоми дар шакли ғайринакдӣ тибқи бандҳои 2)-21) қисми 1 моддаи мазкур истифода намудани маблағҳои мутобиқи банди 22) қисми 1 моддаи мазкур ба суратҳисобҳои амонати дархостшаванда бе мақсади сармоягузории минбаъда воридшуда, муқаррароти қисми 3 моддаи мазкур татбиқ намегардад.»;

- дар қисми 4 рақамҳои «2)-18)» ба рақамҳои «2)-21)» иваз карда шаванд;

- дар қисми 5 рақамҳо ва калимаҳои «2)-18)» ва «бандҳои дар» мувофиқан ба рақамҳо ва калимаҳои «2)-21)» ва «дар бандҳои 2)-21)» иваз карда шаванд;

- қисмҳои 3, 4, 5 ва 6 мувофиқан қисмҳои 4, 5, 6 ва 7 ҳисобида шаванд.

4. Ба моддаи 10 қисми 4 бо мазмуни зерин илова карда шавад:

«4. Фаъолияти соҳибкории соҳибкорони инфиродӣ ва шахсони ҳуқуқӣ, ки аз ҳисоби дороиҳо ва маблағҳои қонунигардонидашуда таъсис ёфтаанд, дар давоми ду сол аз санаи бақайдгирии давлатӣ мавриди санҷиш қарор дода намешавад.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 20 июни соли 2022 № 1888**

Қарори Маҷлиси намояндагони Маҷлиси олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи авф бинобар қонунигардонии дороиҳо ва маблағҳои шаҳрвандони Ҷумҳурии Тоҷикистон»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи авф бинобар қонунигардонии дороиҳо ва маблағҳои шаҳрвандони Ҷумҳурии Тоҷикистон» қабул карда шавад.

**Раиси Маҷлиси намояндагони Маҷлиси Олии**

**Ҷумҳурии Тоҷикистон М. ЗОКИРЗОДА**

**ш. Душанбе, 15 июни соли 2022, №750**